HMS Ardent (H41)
HMS Ardent (viirinumero H41) oli Britannian kuninkaallisen laivaston vuonna 1930 palvelukseenotettu A-luokan hävittäjä, joka palveli toisessa maailmansodassa. Alus upposi 8. kesäkuuta 1940 taistelussa Saksan laivaston taisteluristeilijöitä "Scharnhorstia" ja "Gneisenauta" vastaan suojatessaan Norjan rannikolta palaavaa lentotukialusta.
FS Atalante (1868)
Atalante oli Ranskan laivaston vuonna 1868 vesillelaskettu puurunkoinen Alma-luokan panssarikorvetti. Alus osallistui Ranskan–Saksan sotaan vuosina 1870-1871, se tulitti tykein Vietnamin linnakkeita Thuan Anin taistelussa vuonna 1884 ja alus osallistui Ranskan–Kiinan sotaan vuosina 1884-1885. Alus siirrettiin Saigonissa reserviin vuonna 1885 ja se upposi kaksi vuotta myöhemmin ollessaan edelleen Saigonissa.